سلطان‌بی‌لی بلدیه‌سی طرفین‌دن تشکیل اولونان ۷.جی اولوسلارآراسی ایستانبولنسیس شعر فستیوالی، تورکییه‌دن و یورددیشیندان شاعرلرین قاتیلیمی ایله باشلادی.
بو ایل "بالکان اسینتیلری" قونوسو ایله تشکیل اولونان فستیوالین پروفسور دکتر نجم الدین ارباکان مدنیت مرکزین‌ده ائدیلن آچیلیش پروگرامی، فستیوالا دایر فیلمین ایزله‌نمه‌سی ایله باشلادی.
گله‌نکسل حالا گلن فستیوال‌دا بو ایل بالکانلاردان گلن شاعرلر یئر آلیر.
بالکانلاردا یاشایان، بؤلگه‌نین پروبلئملرینی چوخ یاخشی بیله‌ن، بو پروبلئملره چؤزوم آختاران، شعرلری ایله بیر قارداش‌لیق کؤرپوسو قوران شاعرلر سلطان‌بی‌لی‌ده قوناق ائدیلیر.
شاعرلرله بیرلیک‌ده ۲ گون بویونجا بوتون شعرسئورلر شعره دویاجاق.
تدبیرده بوسنی و هرزگووین، مقدونیه، رومانی، آلبانی و صربیستاندان شاعرلر یئر آلیر.
مختلیف تدبیرلرله ۲ گون بویونجا شاعرلرین اوخوللاردا گنجلرله گؤروشه‌جگی فستیوال، مرمره اونیورسیته‌سی سلطان احمد یئرلشکه‌سینده شعر دینله‌تی‌لری و ۳ حیصار قروپو کونسرتینین یئر آلاجاغی قاپانیش پروگرامی ایله باشا چاتاجاق.
